ΠΑΡΑΡΤΗΜΑ Ι - Πίνακας προβλεπόμενος στο άρθρο 26 της πράξης προσχώρησης - XIV. ΓΕΩΡΓΙΑ - ε) Οίνος

(1) Επίσημη Εφημερίδα των Ευρωπαϊκών Κοινοτήτων αριθ. L 302 της 15ης Νοεμβρίου 1985.

1. Κανονισμός (ΕΟΚ) αριθ. 337/79 του Συμβουλίου της 5ης Φεβρουαρίου 1979 (ΕΕ αριθ. L 54 της 5.3.1979, σ. 1), όπως τροποποιήθηκε τελευταία από τον κανονισμό (ΕΟΚ) αριθ. 775/85 του Συμβουλίου της 26ης Μαρτίου 1985 (ΕΕ αριθ. L 88 της 28.3.1985, σ. 1).

Στο άρθρο 1 παράγραφος 4 στοιχείο β) πρώτη περίπτωση, οι λέξεις «του μερικώς ζυμωθέντος γλεύκους σταφυλής που προέρχεται από λιαστά σταφύλια» παρεμβάλλονται μετά τις λέξεις «του μερικώς ζυμωθέντος γλεύκους σταφυλής».

Στο άρθρο 48 παράγραφος 3, προστίθεται το ακόλουθο σημείο:

«γ) Το μερικώς ζυμωθέν γλεύκος σταφυλής που προέρχεται από λιαστά σταφύλια καλούμενο επίσης «vino dulce natural», μπορεί να τεθεί σε εμπορία μόνο για την επεξεργασία οίνων-λικέρ και μόνο στις αμπελουργικές περιφέρειες όπου η χρήση αυτή είναι παραδοσιακή κατά την ημερομηνία της 1ης Ιανουαρίου 1985.»

Στο άρθρο 49 παράγραφος 1, προστίθεται η εξής περίπτωση:

«- μερικώς ζυμωθέντος γλεύκους σταφυλής, που προέρχεται από λιαστά σταφύλια.»

Στο παράρτημα ΙΙ, προστίθεται το ακόλουθο σημείο:

«3 α) Γλεύκος σταφυλής μερικώς ζυμωθέν, που προέρχεται από λιαστά σταφύλια, καλούμενο επίσης «vino dulce natural», το προϊόν που προέρχεται από τη μερική ζύμωση γλεύκους σταφυλής που λαμβάνεται από λιαστά σταφύλια η ολική περιεκτικότητα των οποίων σε ζάχαρη πριν από τη ζύμωση είναι τουλάχιστον 272 γραμμάρια ανά λίτρο και των οποίων ο φυσικός και αποκτημένος αλκοολικός τίτλος κατ’ όγκο δεν μπορεί να είναι κατώτερος από 8% vol.»

Στο παράρτημα ΙΙ, το σημείο 12 αντικαθίσταται ως εξής:

«12. Οίνος-λικέρ, το προϊόν που:

παράγεται εντός της Κοινότητας,

έχει αλκοολικό τίτλο κατ’ όγκο όχι κατώτερο από 17,5% vol και κτηθέντα αλκοολικό τίτλο κατ’ όγκο όχι κατώτερο από 15%

και

όχι ανώτερο από 22% vol,

και

παράγεται από γλεύκος σταφυλής ή οίνου, αυτά δε τα προϊόντα προέρχονται από καθορισμένες ποικιλίες αμπέλου, επιλεγόμενες μεταξύ εκείνων που αναφέρονται στο άρθρο 49 και οι οποίες έχουν φυσικό αλκοολικό τίτλο κατ’ όγκο όχι κατώτερο από 12% vol:

με κατάψυξη,

ή

με προσθήκη, κατά ή μετά τη ζύμωση:

i) είτε ουδέτερης αλκοόλης οινικής προέλευσης, στην οποία περιλαμβάνεται η αλκοόλη που προέρχεται από την απόσταξη ξηρών σταφυλιών, με κτηθέντα αλκοολικό τίτλο κατ’ όγκο όχι κατώτερο από 95% vol,

ii) είτε ακαθάριστου προϊόντος που προέρχεται από την απόσταξη του οίνου και έχει κτηθέντα αλκοολικό τίτλο κατ’ όγκο όχι κατώτερο από 52% και όχι ανώτερο από 80% vol,

iii) είτε συμπυκνωμένου γλεύκους σταφυλής ή, για ορισμένους οίνους-λικέρ ποιότητας που παράγονται σε καθορισμένες περιοχές και που περιέχονται σε κατάλογο που θα καταρτιστεί και για τους οποίους είναι παραδοσιακή παρόμοια πρακτική, γλεύκους σταφυλής του οποίου η συμπύκνωση έγινε με απευθείας θέρμανση και που ανταποκρίνεται, εξαιρουμένης αυτής της επεξεργασίας, στον ορισμό του συμπυκνωμένου γλεύκους σταφυλής,

iv) είτε μείγματος των προϊόντων αυτών.

Ωστόσο, ορισμένοι οίνοι-λικέρ ποιότητας οι οποίοι παράγονται εντός καθορισμένων περιοχών και αναφέρονται σε κατάλογο που θα καταρτιστεί, μπορούν να παραχθούν από γλεύκος νωπών σταφυλιών, που δεν έχει ζυμωθεί, χωρίς το τελευταίο αυτό να πρέπει να έχει ελάχιστο φυσικό αλκοολικό τίτλο 12% vol.

Εξάλλου, ορισμένοι οίνοι-λικέρ ποιότητας οι οποίοι παράγονται σύμφωνα με το προηγούμενο εδάφιο εντός καθορισμένων περιοχών και περιέχονται σε κατάλογο που θα καταρτιστεί, μπορούν να έχουν ολικό αλκοολικό τίτλο κατ’ όγκο όχι κατώτερο από 15% vol, εάν παρόμοια διάταξη προβλέπεται από την ισχύουσα εθνική νομοθεσία κατά την 1η Ιανουαρίου 1985.

Ανήκουν επίσης στους οίνους-λικέρ, τα ακόλουθα προϊόντα:

α) οι λευκοί οίνοι-λικέρ ποιότητας που παράγονται εντός καθορισμένων περιοχών «sous voile» και που επίσης καλούνται "vino generoso":

- οι οποίοι έχουν ολικό αλκοολικό τίτλο κατ’ όγκο κατώτερο από 15% vol και αποκτημένο αλκοολικό τίτλο κατ’ όγκο όχι ανώτερο από 22% vol και περιεκτικότητα σε ζάχαρη μικρότερη από 5 γραμμάρια ανά λίτρο,

- οι οποίοι παράγονται από γλεύκος λευκών σταφυλιών που προέρχονται από ποικιλίες αμπέλου που συγκαταλέγονται μεταξύ εκείνων οι οποίες αναφέρονται στο άρθρο 49 και ο φυσικός αλκοολικός τίτλος των οποίων δεν είναι jat~teqor από 10,5% vol,

- οι οποίοι έχουν υποστεί επεξεργασία με προσθήκη αλκοόλης οίνου με αποκτημένο αλκοολικό τίτλο κατ’ όγκο όχι κατώτερο από 95% vol·

β) οι οίνοι-λικέρ ποιότητας που παράγονται σε καθορισμένες περιοχές, καλούμενοι επίσης "vino generoso de licor":

- που έχουν αλκοολικό τίτλο κατ’ όγκο όχι κατώτερο από 17,5% vol και κτηθέντα αλκοολικό τίτλο κατ’ όγκο όχι κατώτερο από 15% vol και όχι ανώτερο από 22% vol,

- που παράγονται από "vino generoso" με προσθήκη μερικώς ζυμωθέντος γλεύκους σταφυλιών, που προέρχεται από λιαστά σταφύλια, καλούμενου επίσης "vino dulce natural" ή συμπυκνωμένου γλεύκους σταφυλιών·

γ) οι ερυθροί οίνοι-λικέρ ποιότητας που παράγονται σε καθορισμένες περιοχές:

- οι οποίοι έχουν ολικό αλκοολικό τίτλο κατ’ όγκο όχι κατώτερο από 17,5% vol και κτηθέντα αλκοολικό τίτλο κατ’ όγκο όχι κατώτερο από 15% vol και όχι ανώτερο από 22% vol,

- οι οποίοι παράγονται από γλεύκη σταφυλιών που προέρχονται από ποικιλίες αμπέλου που συγκαταλέγονται μεταξύ εκείνων οι οποίες αναφέρονται στο άρθρο 49 και έχουν φυσικό αλκοολικό τίτλο όχι κατώτερο από 11% vol,

- οι οποίοι έχουν υποστεί επεξεργασία με προσθήκη, κατά ή μετά τη ζύμωση:

i) είτε ουδέτερης αλκοόλης οινικής προέλευσης, η οποία έχει αποκτημένο αλκοολικό τίτλο όχι κατώτερο από 95% vol,

ii) είτε ακαθάριστου προϊόντος που προέρχεται από την απόσταξη του οίνου και έχει αλκοολικό τίτλο κατ’ όγκο όχι κατώτερο από 70%.»